khistorydata/jeongjo-sjw-relations huggingface dataset:
정조 20년
黃昇源啓曰新除授承旨申耆卽爲牌招何如傳曰允
정조 20년
以大司諫金翰東司諫李顯默牌不進罷職傳旨傳于魚用謙曰只推
정조 20년
以校理朴載淳副校理朴鍾淳牌不進罷職傳旨傳于李海愚曰只推
정조 20년
傳于黃昇源曰一提學批下自本閣卽爲牌招
정조 20년
傳于魚用謙曰判義禁疏批已下更爲牌招
정조 20년
傳于黃昇源曰左承旨批下牌招察任
정조 20년
李書九以內閣言啓曰閣臣除拜後官敎吏曹郞廳親授於肅拜時自有定式而今日一提學鄭民始肅拜時官敎該曹謂以忘置其間政事不爲安寶不得親授於肅拜時格例所在萬萬未安當該吏曹堂上推考何如傳曰允
정조 20년
掌令沈興永啓曰臣於言責重任萬不近似從前屢叨每致僨誤反顧循省惶隕愧恧迺者先壠往省之日忽伏承柏府除旨繼以馹召遠降恩榮所及鄕里動色叩謝是急忙尋歸路雖不得不章皇出肅而顧念自來情勢理難因仍盤礡且臣曾經亞憲之職揆以公格自在當遞以此以彼其不可冒據也決矣請命遞斥臣職答曰依啓
정조 20년
李肇源以弘文館言啓曰校理朴載淳連呈辭單不爲行公副校理朴鍾淳旣有只推之命竝卽牌招察任何如傳曰允
정조 20년
李肇源以禮曹言啓曰因成均館草記文正公金麟厚陞配文廟時東西廡位次移奉事本曹草記批旨內位序似然而六版之換妥事係重愼只請知委本館擧行未知爲當朝見泮長已以在外大臣及儒臣雖難遍詢在京大臣處使之獻議然後歸一以示重其事之義爲可爲敎且況原續五禮儀文獻備考等印行之書不但錄其東西位次先朝御製文廟從祀錄亦有不易之刊本則今番釐正之後從祀錄不可不更印以遵先朝定制之聖意雖以告由一事言之尋常修改亦皆先告則諸儒祠板之互廡移奉禮當措辭於祝帖竝以此意發遣曹郞收議于在京行公大臣因此而又有詢問者配食之禮太廟聖廟豈有差等而今聞卿曹考奏之說敎書徑傳於本家從享時無宣敎之節云此必以罕有之禮文獻莫徵而然今若略倣太廟配享例其日先告事由於聖殿而仍於廟庭宣讀後陞袝當廡禮畢以其敎書齎傳于本家庶合儀文此一款一體問議更具禮官意見草記可也事批下矣依聖敎發遣郞廳問議于在京行公大臣則議政府右議政臣尹蓍東以爲配食位次之東西移安齋儒所懷該曹稟啓俱有所據而從祀錄之更印移奉位之祝帖措辭聖殿之先告事由批旨提敎允合典禮但敎書之廟庭宣讀果無壓尊之嫌乎太廟從享若有已例則又可以據而行之何敢有異議臣素昧禮意雖於節目間事不能博考仰陳以對揚重愼之聖意不勝惶恐伏惟上裁云領敦寧府事臣金履素病不獻議行判中樞府事臣李秉模以爲位次換妥雖係愼重不失其序然後爲安於心至於互廡移奉之祝帖措辭廟庭宣敎後陞袝當廡待其禮畢而齎傳本家節文燦然委曲周備以臣愚昧何敢容議云參判臣李祖承以今此先正文正公金麟厚陞配時兩廡位序之從世代移奉齋儒所懷極有意見無容更議事係莫重以臣謏淺固不敢指一仰奏而至於從享之日聖殿之告由敎書之宣讀實合事宜博詢處之云參議臣蔡弘遠以爲聖廡位次之東西定制禮之重且大者以臣鹵莽蔑裂何敢容喙於其間而但念位次分定年數旣久今乃自東而西自西而東互換當初定位恐似未安況五禮儀及文獻備考姑捨勿論先朝御製旣有不易之刊本則尤難輕議至於敎書之廟庭宣讀後齎傳本家事體得宜以此擧行似合儀文矣云臣鍾顯以爲互廡移奉禮宜愼重今此文正公金麟厚位版若奉安于文元公李彦廸之上而只西廡四位次次遞降則或似便宜而不但文元文正之時代稍有先後西廡諸位旣不得不以次遞降則文元公李彦迪居文純公李滉之次文成公李珥居文簡公成渾之次文元公金長生居文正公宋時烈之次文正公宋浚吉居文純公朴世采之次位次紊錯實爲一般則恐合釐正而若或釐正則祝帖之當爲措辭添入誠如聖敎至若宣敎儀節則只行於太廟配享之功臣而獨於文廟陞配之先正無此儀文者實爲從前未遑之典今番則依聖敎磨鍊擧行而自今爲始凡於聖廡陞配之時以此著爲定式敎書則宣讀後使其子孫齎去本家祠版致祭則先行於陞配之前恐合事宜而大臣之議如此上裁何如傳曰依卿議可也
정조 20년
李海愚以兵曹言啓曰禁軍來春夏等都試政府及本曹連因有故不得設行今已過時矣在前如此之時有仍停都試代行祿試射之例今亦依此擧行何如傳曰允
정조 20년
李海愚以兵曹言啓曰依下敎排設司鑰尹昌烈龍虎營拘留之意敢啓傳曰知道
정조 20년
李海愚以訓鍊都監言啓曰本局把摠李琦鉉身病甚重勢難察任改差何如傳曰允
정조 20년
李海愚以義禁府言啓曰保放罪人李思祚査啓已下還囚議處之意敢啓傳曰知道
정조 20년
義禁府啓目稷山前縣監趙重鎭牙山前縣監李靖模等原情云云傳旨內辭緣泛稱遲晩所當請刑是白乎矣旣有待判下以草記議處照律之命待判下擧行何如判付啓現發之後焉逭罪責而罷官足矣且有前日已行之例云亦非渠輩首犯兩囚放送首犯人査出勘處爲良如敎又啓目楊州牧使申獻朝原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編且有待判下以草記議處照律之命待判下擧行何如判付啓盜棍之不及尺量自以爲寧失於輕而不及獨非難赦之罪乎比之過濫容有差等以公罪勘放爲良如敎又啓目司憲府監察尹範喆金儀祥等原情云云傳旨內辭緣泛稱遲晩所當請刑是白乎矣曾經都摠經歷勿爲請刑載在大典通編且有待判下以草記議處照律之命待判下擧行何如判付啓依允爲旀許多監察以武臣押班擧行未免失儀當該首監及謀避之文蔭諸監一竝拿問爲良如敎
정조 20년
判義禁趙宗鉉疏曰伏以臣向伏奉金吾除旨而家有拘忌荐違嚴召疏未及撤旋蒙體諒且惶且感至今靡措卽又宿趼復叨開坐有命臣固當不俟駕屨而第臣有私義之萬萬不自安者頃忝本兵事事乖錯倉卒承詢率爾仰對全昧書象之義自犯寫馬之漏其爲辜犯奚但稱死罪而已伊日前席猥控訟罪之私遽承慰諭之敎義分是懼不敢更引冒沒行政只增恧縮退見籌司草記罪大不察論以重勘而其時承宣及前堂俱被嚴旨此皆臣之罪也臣獨以大政之迫近過被參恕之論姑施薄警而臣之當勘之律固自如也孽由自作罪反移人徊徨踧踖無地自容今雖爲日稍久猶是待勘之蹤官職去就非所可論玆敢隨牌陳章仰請處分伏乞聖慈俯垂諒察亟命鐫削以肅朝綱以安微分千萬幸甚臣無任云云答曰省疏具悉卿其勿辭行公
정조 20년
行上護軍鄭民始疏曰伏以臣之逖違天陛于今三年景祿川至邦慶曠古擧國含生歡欣頌祝臣雖在憂制之中區區犬馬之誠益不禁耿結迺者收簪之恩遽及闋服之初內閣籌司特旨荐降臣是何人荷此非常之寵且惶且悲榮感交集孤露一身孑然靡托所仰恃者惟吾君父移事之忱自倍切於前昔叩謝之禮亦何敢乎遲徊而第伏念臣賦命險釁幼而鮮民只與所後偏母相依爲命提抱而育養之訓誨而成就之母而兼父勤苦備至幸際聖明偏蒙殊渥爵秩崇顯祿賜豐厚臣之母子穀腹絲身涵泳惠澤且荷錫類之恩屢遂便養之願每誦恩造相對感祝而飭臣以忠勤歷踐華膴相與兢惕而勉臣以謙恭以榮爲懼以溢爲戒於內於外諄諄詔勗未嘗一日而弛心以臣顓蒙得以成立不陷大戾莫非臣母之敎也臣乃不肖無狀昊天之德未報萬一獲罪神明遽罹禍罰而未克下從苟延視息轉眄之頃禮制已訖廓然無依邈然靡逮俯仰高厚秪恨此身之頑冥奉恩旨而報喜無所撫疇曩而茹痛益深彯纓結綬獨享榮寵是豈人理之所可忍乎伏況痰癖之病比添雜症頭脚疼痛胸腹衝刺方其苦㞃殆欲殊絶有時少歇餘苦未已風眩挾發痞滯滋甚神精銷落食飮頓減寧日恒少漸成癃痼種種苦狀有不敢縷煩自來所以自效者不過筋力奔奏而已而以今病形此亦無奈何矣主管閣務參聞廟謨百爾思量斷無其望得處冗散調將病軀以時朝謁粗伸覲光之忱餘生餘願只在於此敢將情病實狀仰瀆崇嚴伏乞聖慈諒臣情理之切悲察臣病勢之難强亟賜鐫免俾遂終始之澤千萬顒祝臣無任云云答曰省疏具悉禮制有限移孝其時卿其勿辭出肅後入侍
정조 20년
行左承旨李書九疏曰伏以臣庸愚無狀當官失職罪重罰輕未足自贖不意日者特敍有命繼伏奉銀臺除旨臣誠感惶靡所容措夫司寇掌法之官也臣叨貳厥職威不足以戢猾明不足以察奸爲其隷者敺傷人命沮遏獄訟少不顧忌而茫無聞知任其恣睢竟使小民罹害法綱掃地若論辜犯臣實爲首大僚請勘堂郞無異而畢竟處分臣獨幸逭重譴雖荷聖度包容益切私心之惶愧昨日動駕在卽召牌儼臨義分是懼雖已祗肅而撫躬踧踖終不敢晏然因仍玆敢略控自引之義仰瀆崇嚴伏乞聖慈亟命有司更勘臣罪俾朝綱振而微分安不勝幸甚臣無任云云答曰省疏具悉卿其勿辭行公
정조 20년
丙辰十一月初七日辰時上御誠正閣諸承旨持公事入侍時行都承旨黃昇源行右承旨李益運左副承旨李肇源右副承旨魚用謙同副承旨金熙朝記事官柳遠鳴假注書李弘謙記事官金景煥記注官金良倜待敎李存秀以次進伏訖上曰諸房讀奏公事也昇源讀奏咸鏡監司趙尙鎭狀啓定平府使崔命健到任事益運讀奏都摠經歷李東馝病親呈事京畿監司李冕膺啓本刑具必準典則無或犯科事申飭各邑事用謙讀奏咸鏡監司趙尙鎭啓本罪人等同推開坐事命書判付命無公事房先退上曰禮判入侍遠鳴承命出傳與行禮曹判書閔鍾顯偕入進前上曰先正陞廡時刻當以何時爲定耶鍾顯曰辰時也鍾顯曰向以配享謄錄書啓之意有下敎今方修正以進而此外別無可考矣上曰文廟從享儀節與太廟配享儀注似無異今番陞配節目取見太廟配享儀注則皆可知之卿其詳考草記亦以此爲成典以爲日後取考之意可也又敎曰縟儀將擧當有習儀之擧而今日內似未及爲之矣鍾顯曰今日日已晩矣習儀似難及行矣上曰今日入淸齋擧案持來可也遠鳴承命出上曰明日禮房承旨當詣泮宮儒生袖擧案亦爲收來可也今年春秋到記俱未設行而柑製又此適會則今當斯文盛擧之日可無一番試取之擧乎鍾顯曰今此先正臣文正公金麟厚陞配時儒生參班無論生進幼學皆當依例進參而至於翌日頒敎則甲申年因特敎儒生輩皆爲參班而其前無參班之例今番則何以爲之乎上曰今番旣依壬戌丁酉之例頒敎權停禮爲之儒生參班之節除之甲申年則親臨之故特行試製其前各年旣無試製之例此一款卿曹亦爲知悉可也出擧條上曰一提學入侍景煥承命出傳與一提學鄭民始偕入進前上曰卿於焉之間已經三年念卿今日何以爲懷俄者疏批所謂移孝其時云者可是卿慰心處也民始曰臣命頑忍得延今日者莫非慈庇之恩則由今以往竭誠圖報庶可爲移事之一端也命鍾顯民始先退鍾顯等退出上命書宋煥箕疏批訖敎曰觀此疏本其文約而精可謂適用之文也肇源曰此儒臣文翰素是贍博此疏之寫亦似是自書也上命書傳敎曰今日始有冬令意思滯囚可悶時囚今日捧供待判下以草記議處照律判堂本職禮曹多有擧行之事判義禁閔鍾顯許遞前望單子入之待下批牌招開坐又命書傳敎曰右承旨許遞前望單子入之待下批牌招察任又命書榻敎曰同副承旨許遞仍命退承史以次退出
정조 20년
丙辰十一月初七日午時上御便殿左副承旨入侍時左副承旨李海愚假注書李弘謙記事官金景煥記注官金良倜以次進伏訖上命書傳敎曰政官牌招開政萊伯未及下批云今政下批後使之當日謝恩仍令斯速辭朝仍命退承史以次退出
정조 20년
行都承旨黃昇源坐行左承旨李書九坐直右承旨李羽晉坐左副承旨李肇源坐右副承旨李海愚坐同副承旨魚用謙坐直注書柳遠鳴仕一員未差假注書李弘謙仕直事變假注書洪致榮仕
정조 20년
黃昇源啓曰明日頒敎文行禮相値視事頉稟之意敢啓傳曰知道
정조 20년
魚用謙啓曰大司憲宋煥箕執義申禹相持平金壽祖鄭宗魯在外掌令李貞運牌不進一員未差監察茶時之意敢啓傳曰知道
정조 20년
魚用謙啓曰合辭方張之時兩司無詣臺之員事甚未安除在外外呈告人員竝卽牌招何如傳曰允
정조 20년
黃昇源啓曰右承旨申耆今日不爲仕進卽爲牌招何如傳曰許遞前望單子入之待下批牌招察任
정조 20년
承旨前望單子入之李羽晉落點
정조 20년
黃昇源啓曰新除授承旨李羽晉方在被謫蒙放中何以爲之敢稟傳曰蕩滌敍用
정조 20년
吏曹口傳政事監察金儀祥都摠經歷李在馝相換監察尹範喆訓鍊僉正柳弘源相換
정조 20년
以大司諫金翰東司諫李顯默掌令李貞運牌不進罷職傳旨傳于魚用謙曰只推
정조 20년
李肇源以弘文館言啓曰新除授副修撰李魯春時在京畿砥平地經筵入番事緊請斯速乘馹上來事下諭答曰依啓
정조 20년
李肇源以行大司成意啓曰今初八日先正文正公金麟厚躋享于聖廟西廡第五十二位先正文成公李珥移安于東廡第五十三位先正文簡公成渾移安于西廡第五十三位先正文元公金長生移安于東廡第五十四位先正文正公宋時烈移安于西廡第五十四位先正文正公宋浚吉移安于東廡第五十五位先正文純公朴世采移安于西廡第五十五位當日申時先行告由于大成殿次行躋享禮仍行酌禮于兩廡諸位之意敢啓傳曰知道
정조 20년
李海愚以都摠府言啓曰都摠管李源以御營中軍軍兵等中日試放事南小營晝仕出去之意敢啓傳曰知道
정조 20년
魚用謙以義禁府言啓曰竹山前府使崔雲羽拿問捧口招事傳旨啓下矣崔雲羽以兼營將守令時在任所云依例發遣府書吏交代後拿來何如傳曰允
정조 20년
魚用謙以義禁府言啓曰楊州牧使申獻朝拿問捧口招事傳旨啓下矣申獻朝今方待命拿囚之意敢啓傳曰知道
정조 20년
魚用謙以義禁府言啓曰時囚罪人趙重鎭李靖模等原情公事判付內亦非渠輩首犯兩囚放送首犯人査出勘處事命下矣趙重鎭李靖模竝放送而首犯人令本道指名報來後勘處何如傳曰允
정조 20년
魚用謙以義禁府言啓曰時囚以草記議處照律事命下矣時囚罪人李思祚本府議啓內以其所供參互道査則臺疏所論簸弄倉儲攘奪民財非理侵虐吏民逃散等諸條已多落空不必深究而至於逋穀之以錢代捧錢以作租時値窮節價是詳定民皆願受初非勒分剩錢之補用公費無所身犯吏鄕之招旣無差爽則有難直歸之於牟利之科大有乖於糶糴之法封山事體本自嚴重搜板屬公乃是職分內事而雖曰焦枯擅自許斫揆以法意極爲駭然以此照律罪取考律文則大明律制書有違條有曰凡奉制書有所施行而違者杖一百大典通編禁制條有曰諸道封山大松犯斫九株以下減死定配推斷條有曰犯私罪杖一百以上之罪告身盡行追奪名例有曰二罪俱發以重者論矣李思祚從重論告身進行追奪全羅道靈巖郡減死定配而以議啓內辭意具罪目依例發遣府書吏押送配所何如傳曰允如有功議各減一等可也
정조 20년
魚用謙以義禁府言啓曰時囚罪人申獻朝口招公事判付內盜棍之不及尺量自以爲寧失於輕而不及獨非難赦之罪乎比之過濫容有差等以公罪勘放事命下矣取考律文則大明律制書有違條有曰凡奉制書有所施行而違者杖一百矣申獻朝杖一百以公罪收贖放送何如傳曰允如有功議各減一等可也
정조 20년
魚用謙以義禁府言啓曰時囚罪人尹範喆金儀祥等原情公事判付內許多監察以武臣押班擧行未免失儀當該首監察及謀避之文蔭諸監一竝拿問事命下矣監察柳肅之李宗恢尹秤李卿尹李秉烈尹淑基徐潞修等今方待命竝拿囚而首監察朴鼎元以祭監監察進去文廟云將事後拿囚之意敢啓傳曰知道
정조 20년
魚用謙以義禁府言啓曰時囚以草記議處照律事命下矣時囚罪人尹範喆金儀祥等身爲押班監察不能整飭知委以致三品以下之未卽參班者揆以事體俱極可駭以此照律罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣尹範喆金儀祥杖八十收贖奪告身三等放送何如傳曰渠輩新進何足責旣有房主及文蔭監察拿處之命渠輩放送仍令他司口傳相換可也
정조 20년
以柳肅之李宗恢尹秤李卿尹李秉烈尹淑基徐潞修囚單子傳于魚用謙曰後勿如是之意嚴飭姑爲附過放送
정조 20년
以朴鼎元囚單子傳于魚用謙曰後勿如是之意嚴飭姑爲附過放送
정조 20년
丙辰十一月初八日午時上御重熙堂左承旨入侍時行左承旨李書九假注書李弘謙記事官金景煥記注官金良倜以次進伏訖上曰向日刑曹事緣何之故也書九曰此臣不察之罪也上曰玉篇今方編校乎書九曰方爲考閱編輯而未卽成書不勝惶悚矣上曰前所刊成韻書旣極致意而猶有些欠今此玉篇則務從詳悉無一欠處可也上曰昨日吏曹參判望筒以前望單子入之而權裕以新望筒擬入何也問于該曹可也命書判付訖仍命退承史以次退出
정조 20년
行都承旨黃昇源坐行左承旨李書九坐右承旨李羽晉坐直左副承旨李肇源坐右副承旨李海愚坐直同副承旨未差注書柳遠鳴仕一員未差假注書李弘謙仕直事變假注書洪致榮仕
정조 20년
黃昇源啓曰明日王大妃殿誕日相値視事頉稟之意敢啓傳曰知道
정조 20년
李海愚啓曰大司憲宋煥箕執義申禹相持平金壽祖鄭宗魯在外掌令李貞運傳旨未下一員未差監察茶時之意敢啓傳曰知道
정조 20년
黃昇源啓曰吏曹參判徐龍輔除拜後過三日不爲出肅事甚未安依定式推考警責仍卽牌招何如傳曰聞其實病姑難行公許遞
정조 20년
李海愚啓曰合辭方張之時兩司無詣臺之員事甚未安除在外外呈告人員竝卽牌招何如傳曰允
정조 20년
傳于李海愚曰明日次對進定於今日頒敎後來會
정조 20년
李海愚啓曰今日次對兩司當爲進參除在外外呈告人員竝卽牌招何如傳曰允
정조 20년
以大司諫金翰東司諫李顯默掌令李貞運牌不進罷職傳旨傳于李海愚曰只推
정조 20년
黃昇源啓曰吏曹判書沈煥之參議韓用龜牌不進推考傳旨及罷職傳旨今方捧入而開政命下之後如是違牌不卽擧行事甚未安判書更卽牌招何如傳曰判書聞有實病參議只推更卽牌招
정조 20년
吏批啓曰判書沈煥之牌招不進參判未差小臣獨政未安何以爲之敢稟傳曰只出緊任
정조 20년
有政吏批判書沈煥之牌不進參判未差參議韓用龜行都承旨黃昇源進以李益恢爲掌令李明淵爲應敎經筵官單李城輔
정조 20년
兵批判書鄭好仁病參判尹弼秉病參議李尙度病參知吳泰賢入直進右副承旨李海愚進以徐龍輔爲護軍金熙朝爲副護軍沈興永爲副司直
정조 20년
李肇源以弘文館言啓曰校理朴載淳副校理朴鍾淳旣有只推之命竝卽牌招察任何如傳曰允
정조 20년
以校理朴載淳副校理朴鍾淳牌不進罷職傳旨傳于李肇源曰只推
정조 20년
傳于李海愚曰前翰林吳泰曾金履永給牒敍用令該曹口傳還付牌招入直
정조 20년
吏曹口傳政事以吳泰曾金履永檢閱單付
정조 20년
傳于李海愚曰怠慢之習才飭顚倒之意蔑如翰林吳泰曾金履永稽謝之罪不可無論分補銀溪金井郵官使之當日辭朝發程時任察訪遞付京職該郵皆是六品窠渠等以參下窠施行
정조 20년
吏曹口傳政事銀溪察訪單吳泰曾金井察訪單金履永
정조 20년
以判敦寧府事金持默掃墳呈辭傳于李海愚曰給由係是國舅先山澆奠床備給而聞欲立石於是行當日遣官致祭於故判敦寧金聖應而獻官以地方官受香
정조 20년
以宣傳官射會單子傳于李海愚曰李周鳳之四次射會無分其外各次五巡未滿二矢極爲可駭罰射百巡其餘比之周鳳猶有差等以三令五申之意今番姑爲五十巡此後更或如許當別樣嚴處行首知悉嚴飭
정조 20년
咸鏡監司趙尙鎭狀啓薦新生靑魚生瓜魚節序差早限日不得封進惶恐待罪事傳于李肇源曰勿待罪事回諭
정조 20년
李海愚以成均館行大司成意啓曰傳曰從享禮成爲斯文甚幸而因泮堂草記有特命施罰之諸生不折之義宜假色笑一竝蕩滌事分付成均館事命下矣今八月初十日因本館草記批旨勿齒章甫之列儒生尹顯大李義樂尹應大朴齊顯金最根沈鈺趙容鎭崔弘憲等依下敎蕩滌之意敢啓傳曰知道
정조 20년
李海愚以備邊司言啓曰惠廳米一萬石依己酉年例自戶曹取用戶曹錢三萬七千兩移送均廳之意戶曹判書李時秀纔已筵稟啓下矣卽見均役廳草記則以爲均廳米條自來不足欲爲貿米而見枳欲爲豫買而不可勒買故來頭支放措辦末由勢將推移於惠廳而惠廳米條亦甚不敷明年新捧前應下猶難繼用他衙門推移非所可論且以己酉代錢之例言之曾於丁未戶曹貸用惠廳米二萬石而無本米還報之道己酉代錢輸送今不可以此爲例爲辭而批旨內不可豫買而防之不得勒買而塞之戶曹一萬石何處覓出令廟堂草記回啓決給可也事命下矣國家經費之用地部惠廳一也此贏彼縮本自推移從前地部之取去惠廳米者凡幾遭矣近年以來因收租之稍遜不能相資而地部益苟艱於經用今者地部則急於請得惠廳則嚴於典守迭相奏啓莫以歸一事勢誠難處然惠廳則貿米與豫買容有措辦之道地部則此外無變通之處惠堂之一直防啓近於固執戶判之以豫買見塞不準價而欲爲貿去者亦似有激竝可謂失之過中惠廳米一萬石許令地部取用價本則依戶曹詳定以錢四萬兩移送惠廳之意分付何如傳曰允
정조 20년
李海愚以義禁府言啓曰申獻朝杖一百以公罪收贖草記批旨內允如有功議各減一等可也事命下矣申獻朝五代祖宗華保社原從功臣云功減一等杖九十以公罪收贖之意敢啓傳曰知道
정조 20년
李海愚以義禁府言啓曰李思祚告身盡行追奪全羅道靈巖郡減死定配草記批旨內允如有功議各減一等可也事命下矣李思祚十一代祖溥敵愾功臣唐原尉異姓五寸親云而減死定配無功議減等之例矣敢啓傳曰知道
정조 20년
丙辰十一月初九日午時上御重熙堂左副承旨入侍時左副承旨李肇源記事官柳遠鳴金景煥記注官金良倜以次進伏訖上曰昨日從享時節次何如肇源曰讀敎書後仍呼承旨出故臣則出來待禮畢復入仍爲受擧案矣上曰笏記果能及時修正乎肇源曰享禮欲爲秩然故禮判按儀注而書笏記時刻則以是差晩矣上曰儒生參班之數幾何肇源曰章甫盈庭不知其幾許矣上曰擧案則坐於何處受之耶肇源曰坐於東大廳受之矣命退承史以次退出
정조 20년
行都承旨黃昇源坐行左承旨李書九坐直右承旨申耆未肅拜左副承旨李羽晉坐右副承旨李肇源坐直同副承旨李海愚坐注書柳遠鳴仕一員未差假注書李弘謙仕直事變假注書洪致榮仕
정조 20년
惠慶宮中宮殿內閣政院玉堂朝廷二品以上六曹堂上口傳問安答曰知道
정조 20년
李海愚啓曰大司憲宋煥箕執義申禹相掌令李益恢持平金壽祖鄭宗魯在外掌令李貞運傳旨未下監察茶時之意敢啓傳曰知道
정조 20년
傳于黃昇源曰承旨前望單子入之
정조 20년
黃昇源啓曰新除授承旨申耆卽爲牌招何如傳曰待開門牌招
정조 20년
李海愚以備邊司言啓曰卽見咸鏡監司趙尙鎭狀啓則以爲舊還四萬八千石最久條當納之民率多流亡絶戶必欲準分排之數則勢將移徵於隣族自値騷撓準捧無路勿論遠近年條就其可捧者以準當捧石數事請令廟堂稟旨分付矣舊還分排之後京畿湖西關西三道道臣皆以爲勿限年條爲請而蒙允於北關何獨靳持亦依狀請許施而北關最久條雖在庚子壬寅以後流絶而完居絶罕云者或近過實最近條捧入之請又慮停退還之混稱停退一款已爲發關知委使之區別而舊還闊狹之際其難捧而指徵無處者外必隨其最久條而分排收捧以準當納之數事更加申飭分付何如傳曰允如是闊狹之後雖一民徵族雖一夫徵隣道臣守令難免其責此意嚴飭可也
정조 20년
黃海監司金勉柱疏曰伏以臣資性愚魯最居人下器識蔑裂百無肖似點檢旣往罔非冥途之墑埴夷考平生都無絲毫之補報惟期訟愆而沒齒無望復玷於榮塗迺蒙聖慈不忍終棄曲費造化特加甄收瑕釁洗滌於恩波寵榮便蕃於邇筵若保之澤浹髓淪肥再造之德與天無涯臣雖赴湯蹈火糜身粉骨將何以仰酬聖恩之萬一也哉螻蟻微喘厚被洪私居常感泣不知死所間者東臬除命雖幸旋蒙裭鞶獲免負乘而匪分之寵渥尙切兢蹙玆於千萬夢寐之表又承海藩特授之命臣誠驚惶隕越不覺五內之失守也嗚呼我殿下萬物之父母也凡今在廷臣僚孰不涵囿於陶甄之化而負舋也如臣無用也如臣而偏蒙起廢之恩仍侈歷試之寵不計當否迭授內外者亦果幾人乎哉今此所叨方面係是西沿重藩而民俗之獷悍蛆蝨之紛如比他路最稱難治則非但以臣蠢劣萬無承當之望伏況向來堂疏中痛陳邪說誑惑之弊至於近臣勿擬藩任爲言臣嘗歎服之不暇今臣以無似亦忝近臣之列則顧何敢拚廉棄恥晏然出而當之乎此尤臣難冒之大關而當遞之一端也伏想聖明亦必俯諒而不待臣言之畢矣左右付度承膺無路玆不得不略暴短章仰瀆宸嚴伏乞天地父母俯察微衷亟收臣新授職名以重公器以安私分不勝幸甚臣無任云云答曰省疏具悉卿其勿辭往欽哉
정조 20년
丙辰十一月初十日未時上御重熙堂左副承旨入侍時左副承旨李羽晉假注書李弘謙記事官金景煥記注官金良倜以次進伏訖上命書公事判付訖敎曰承旨向謫何處乎羽晉曰初配富寧量移安邊矣上曰素知了了矣何爲致此羽晉曰倉卒之際愚迷所致自陷大戾矣上曰門鑰循例放之堂上初不知之都是門將之妄作矣仍命退承史以次退出
정조 20년
行都承旨黃昇源坐行左承旨李書九緣故出去右承旨申耆牌不進左副承旨李羽晉坐直右副承旨李肇源坐同副承旨李海愚坐直注書柳遠鳴仕一員未差假注書李弘謙仕直事變假注書洪致榮仕
정조 20년
李肇源啓曰日前卿宰侍從罷散人敍用傳旨捧入時前承旨洪大協見漏於現告中原傳旨今方改付標以入而該曹不察之失不可無警當該吏曹堂上推考何如傳曰允
정조 20년
李羽晉啓曰大司憲宋煥箕執義申禹相掌令李益恢持平金壽祖鄭宗魯在外掌令李貞運傳旨未下監察茶時之意敢啓傳曰知道
정조 20년
備忘記忠淸水使安橚下直長弓一張長箭一部片箭一部筒兒一個賜給
정조 20년
以右承旨申耆牌不進罷職傳旨傳于黃昇源曰只推更爲牌招
정조 20년
以右承旨申耆再牌不進罷職傳旨傳于黃昇源曰只推
정조 20년
傳于李羽晉曰水原留守入侍
정조 20년
李海愚以弘文館言啓曰校理朴載淳副校理朴鍾淳旣有只推之命竝卽牌招察任何如傳曰允
정조 20년
黃昇源以吏曹言啓曰贈諡毅烈公朴晉延諡今月十五日定行於京畿積城地云矣敢啓傳曰知道
정조 20년
李海愚以兵曹言啓曰依下敎龍虎營拘留罪人尹昌烈放送之意敢啓傳曰知道旣命科治移送刑曹可也
정조 20년
李海愚以御營廳言啓曰卽接本廳一牌禁松軍李喜得來告則鷹峯近處雪逕明有虎跡且有食狗之痕云故聞甚驚駭卽遣將校詳細摘奸則果如所告矣城內有此虎患極爲驚心而又是宮城至近之處則其所搜捕之節不容暫緩本廳山行軍五十名別定將校率領獵捉而依前例亦令訓鍊都監禁衛營竝力行獵何如傳曰允
정조 20년
李海愚以義禁府言啓曰全羅右水使李明奎拿問捧口招事傳旨啓下矣李明奎時在任所云依例發遣府都事交龜後拿來何如傳曰允
정조 20년
禁府啓目泰安前郡守韓永逵原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓區別功議勘放爲良如敎又啓目竹山前府使崔雲羽原情云云傳旨內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓區別功議勘放爲良如敎
정조 20년
丙辰十一月十一日辰時上御重熙堂諸承旨持公事入侍時行都承旨黃昇源右副承旨李海愚記事官柳遠鳴假注書李弘謙記事官金景煥記注官金良倜待敎李存秀以次進伏訖昇源讀奏京畿監司狀啓竹山府使朴光進到任事海愚讀奏平安兵使任嵂狀啓方山前萬戶康漢淵放送事全羅水虞候狀啓謄錄上送事黃海監司徐邁修啓本殺獄罪人等同推開坐事江原監司徐有防啓本金城縣定配罪人金昌得放送事咸鏡監司趙尙鎭啓本罪人李重溫利城縣到配事上命書判付訖仍命退承史以次退出
정조 20년
丙辰十一月十一日午時上御重熙堂右副承旨入侍時右副承旨李肇源假注書李弘謙記事官金景煥記注官金良倜原任直閣李始源以次進伏訖上敎始源曰近日老人調養之節何如始源曰近以日氣之猝寒感症添劇矣上曰老人筋力雖好而當此極寒安得無添損之慮耶仍命退諸臣以次退出
정조 20년
丙辰十一月十一日申時上御便殿坐直承旨水原留守同爲入侍時同副承旨李海愚假注書李弘謙記事官金景煥記注官金良倜水原留守趙心泰以次進伏訖上曰本府舊還未捧條議于籌司何以停當乎心泰曰本府舊還條依備局分排數爻今方督捧之際又接備關則以爲停退條與舊還名色各異停退條無論翌年再翌年係是當捧條不可以舊還論非朝家所許而當年未盡捧之還方可謂舊還知悉此意舊還文書無一遺漏修成冊上送云矣以此關辭推之本府無他舊還而所謂未捧條卽是甲寅乙卯兩年或狀請停退或因朝令仍停者而米太都數至爲五千八十石零則今年雖云豐登沒捧此半萬包米太於荐飢餘窮戶者非但大關民情且昨年仍停旣出特恩則一例混捧尤涉矜悶以此意就議大臣則大臣以爲當初自備局舊還分排行會時舊還與停退果未及分槪之致故追後知委使之修成冊以報者良有以也今聞本府旣無舊還名色而俱是停退條則雖云沒捧乃已者其在軫恤之義合有商量之道一番提稟在所不可已云矣民情旣若是切悶大臣之議又復如此敢此仰達上曰本府事體自別事係民隱其所撫恤尤當別異於他道舊還分排外兩年未捧條特許仍停可也出擧條心泰曰內營縀甲冑二十部移上外營後其代新造次所入物力磨鍊以稟事曾已承命矣招致匠手詳細磨鍊折價則除外衣縀屬及鐵葉而各樣所入至爲一千二百二十兩零故敢此仰達矣上曰甲衣縀品當內下而所入物力惠廳所在御甲冑米中湖南一部海西一部使之劃給內營令內營以此措備可也出擧條心泰曰京軍門執事輩多從行伍而拔擢故早服戎務熟習兵學金鼓進退擧有彀率而至於臣營陞營旣屬耳所用非所養則許多將校不閑軍務觸處生疎誠非細憂雖令勸奬猝難責效庸是之懼將校子枝十餘歲以上抄得三四十名以兒旗牌官定給兵書敎官方今聚會課習其若一直不怠其所收效恐不讓於京軍門行伍拔擢之類而倘不著爲定式則其所永久遵行未可必以此擧條載之節目無敢廢墜亶合懋實之政故敢此仰達上曰依爲之依內營例每年六臘月以考講計劃居首者外帑庫所在米綿施賞後別單可也出擧條心泰曰迎華驛設施財力限二萬兩區劃事前後屢承筵敎故臣往復大臣議其拮据之道則大臣以爲北關關東湖西諸道無論錢穀俱無着手處且常賑穀新有朝令不敢擅用以今年加分耗條湖南大米三千石嶺南大米三千石劃給之外似無他道云矣大臣之議如此敢此仰達上曰大臣之言好矣依此爲之可也出擧條心泰曰內用各庫及外帑整理等庫設置之後所重自別關係不輕常時典守之道自臣府所當嚴飭而若當遽易之時句管內監以帶去幕裨亦當一時隨還公物虧欠多在新舊之際恐不可循例傳掌從今以後必於交遽之日新舊內監開庫反閱準會錄傳授後新留守報其形止於內營者亶合尊事面重公貨之義以此擧條著爲定式添入節目以爲永久遵行之地何如上曰依爲之出擧條心泰曰戶曹所關舊退舡京各軍門皆有次第分送之例而臣營卽是京營之外營依他軍門例添入井間一體分送之意定式施行何如上曰依爲之出擧條上曰儀軌當從速印出而其中傳敎卷先爲修正則好矣且諸處上樑文當於儀軌校正前製出然後載之儀軌可有上樑文處亭閣扁名一一錄呈可也又敎曰得中亭上樑文移題洛南軒洛南上樑文則更不必疊床乎心泰曰似然矣上曰判官自是文士上樑文一道亦爲製進好矣心泰曰城神祠上樑文判官已製之矣上曰其所作日後進覽可也又敎曰迎華驛役事今幾告完而該郵官擧行何如耶心泰曰公廨則庫舍外今幾完役而驛戶則五六戶旣結構入居其外六七十戶次次拮据而以日寒之故土役未及爲之該郵官之凡百擧行則非但有恪勤之效頗有幹辦之才矣上曰然則郵官可謂得人矣仍命退諸臣以次退出
정조 20년
行都承旨黃昇源病行左承旨李書九病右承旨申耆坐直左副承旨李羽晉坐右副承旨李肇源坐直同副承旨李海愚坐注書柳遠鳴仕一員未差假注書李弘謙仕直事變假注書洪致榮仕
정조 20년
申耆啓曰十三日四日永陵忌辰祭齋戒正日十五日靖陵忌辰祭正日十六日永陵忌辰祭正日相値視事頉稟之意敢啓傳曰知道
정조 20년
李肇源啓曰大司憲宋煥箕執義申禹相掌令李益恢持平金壽祖鄭宗魯在外掌令李貞運傳旨未下監察茶時之意敢啓傳曰知道
정조 20년
李海愚啓曰壯勇大將金持默掃墳事楊州地今方出去矣所佩虎符及傳令牌來請還納將兵之任不可一刻無摠察之人何以爲之敢稟傳曰仍佩往來往還間訓鍊大將兼察牌招聽傳敎
정조 20년
傳于申耆曰右承旨入侍
정조 20년
傳于李羽晉曰右副承旨牌招入直
정조 20년
李海愚以壯勇營言啓曰卽伏見御營廳草記鷹峯近處明有虎跡故今方發軍行獵云矣宮城至近之地有此虎患極爲驚心本營牙兵五十名卽爲調發與各軍門竝力獵捉何如傳曰允
정조 20년
李海愚以訓鍊都監禁衛營言啓曰鷹峯近處有虎跡令訓鍊都監禁衛營竝力行獵事自御營廳草記蒙允矣山行砲手各五十名將校率領合力行獵之意敢啓傳曰知道
정조 20년
李肇源以義禁府言啓曰時囚罪人韓永逵原情公事判付內區別功議勘放事命下矣韓永逵傳旨內漕船新造地方官今該府拿問重勘罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣韓永逵杖八十收贖奪告身三等而其十代祖繼禧佐理功臣云功減一等杖七十收贖奪告身二等放送何如傳曰允
정조 20년
李肇源以義禁府言啓曰時囚罪人崔雲羽口招公事判付內區別功議勘放事命下矣崔雲羽傳旨內枷重之加至十餘斤云者無論因循與身犯極爲駭然不可罷職而止亦爲拿問捧口招罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣崔雲羽杖一百收贖告身盡行追奪而其七代祖潔扈聖原從功臣云功減一等杖九十收贖奪告身四等放送何如傳曰允
정조 20년
禁府啓目全羅前右水使李明奎原情云云傳旨內辭意發問目取招則遊辭漫漶泛稱遲晩所當請刑是白乎矣曾經閫帥勿爲請刑載在大典通編議處何如判付啓珍島一邑無異於新設凡係常供應稅一竝蠲減以至牛馬鷄犬市他孶此乙仍于水營侵漁之習別下嚴敎拔例禁飭是隱則渠敢不有朝令莫察宿弊至登於道啓之論列兺除良餘外諸道松禁反畏牧官之恐喝幾致封山之濯濯是畏朝令不若畏上司渠果何家之耳孫而辜負特除玷汚家聲於公於私律合倍勘爲先放之渠先楸下俾知用渠罪渠皆念渠先之意爲良如敎
정조 20년
丙辰十一月十二日辰時上御重熙堂右承旨入侍時右承旨申耆假注書李弘謙記事官金景煥記注官金良倜以次進伏訖上曰承旨歸自韓山本道年事果何如耆曰韓山則沿邊邑故些不若野峽之大豐而大槪言之則無論此疆彼界均是豐熟矣上曰今年該道災俵爲幾何耆曰爲三千五百結營門給災之數則如是準準而昨年失歉之餘田家間或乏種亦多初不落種之處故災結猶爲不足矣上曰弊瘼則何事㝡緊乎耆曰軍政一大弊矣上曰何爲然也耆曰略干食粟者百般圖頉貧賤無依者一身兼役故軍摠可謂有名無實救弊之道實無其策矣上曰此則專係守令之擇否矣命書榻敎曰禮刑換房仍命退承史以次退出
정조 20년
行都承旨黃昇源坐行左承旨李祖承奉審進去右承旨申耆坐直左副承旨李羽晉坐右副承旨李肇源坐同副承旨李海愚坐直注書柳遠鳴仕直一員未差假注書李弘謙仕事變假注書洪致榮仕
정조 20년
黃昇源啓曰行左承旨李書九今日不爲仕進卽爲牌招何如傳曰許遞前望單子入之以今日受香人中當點下仍以奉審承旨兼進往還後肅拜
정조 20년
傳于黃昇源曰禮房承旨馳詣永陵奉審摘奸以來
정조 20년
傳于李海愚曰都承旨入侍
정조 20년
黃昇源以禮曹言啓曰卽接靖陵參奉所報則今十五日本陵忌辰祭享時兩官當爲備員而直長愼師浚身病猝重萬無進參之路云莫重祭享兩官不可不備直長愼師浚今姑改差其代卽令該曹口傳差出以爲備員將事之地何如傳曰此亦遠人豈可因病徑遞乎使之口傳相換因此思之此人之病雖或適然名以宣召又以道剡上來者交相處義皆欲必遞者烏在其招來之本意小官處義宜不敢更煩朝廷以此嚴飭湖西嶺南未及上來諸人令該曹初仕待窠次次調用以爲試其人之地可也
정조 20년
吏曹口傳政事靖陵直長愼師浚司圃直長金圭容相換
정조 20년
李海愚以壯勇營訓鍊都監禁衛營御營廳言啓曰鷹峯近處虎跡兩日搜探終未捉得曲城下雪上顯有越城之跡四營校卒自明日竝令出城行獵之意敢啓傳曰虎走城外爰得其所何異於薄伐玁狁至于太原乎且況當寒行獵其弊甚於猛獸卽爲撤獵時送若干善放軍俾絶跳踉之習在於卿等號令之如何矣
정조 20년
李海愚以壯勇營言啓曰本營牙兵等行獵於漢北門近處矣小豹一頭捉得封進而捉虎軍姓名別單書入之意敢啓傳曰知道卿之入營翌日獵得鷹峯白額虎皮張卿處賜給軍校等賞格內下矣脛骨給藝提
정조 20년
以壯勇營捉虎軍姓名別單傳于李海愚曰弓箭考例內下領率知彀官敎鍊官各一人亦爲賞格
정조 20년
李肇源以義禁府言啓曰時囚罪人李明奎口招公事判付內爲先放之渠先楸下俾知用渠罪渠皆念渠先之意事命下矣李明奎放之京畿楊州峨嵯山里渠先楸下之意敢啓傳曰知道
정조 20년
丙辰十一月十三日午時上御便殿都承旨入侍時行都承旨黃昇源假注書李弘謙記事官金景煥記注官金良倜以次進伏訖上曰華城儀軌欲於今月內畢役而諸處上樑文不可不及今製之故皆令文任製進承旨雖不帶文銜自是善文亦爲構出此景龍觀上樑文以呈可也仍命退承史以次退出
정조 20년
丙辰十一月十三日未時上御便殿右承旨入侍時右承旨申耆假注書李弘謙記事官金景煥記注官金良倜以次進伏訖上曰左承旨以永陵獻官今日進去而六日傳香亦爲同時陪進乎耆曰然矣上曰肅拜則還來後爲之可也仍命退承史以次退出
정조 20년
行都承旨黃昇源坐行左承旨李祖承差祭右承旨申耆坐直左副承旨李勉兢在外右副承旨李羽晉坐直同副承旨李海愚坐注書柳遠鳴病一員未差假注書曺錫中仕李弘謙仕直事變假注書洪致榮仕
정조 20년
黃昇源啓曰右副承旨李肇源今日不爲仕進卽爲牌招何如傳曰許遞前望單子入之待下批牌招察任
정조 20년
傳于申耆曰禮房承旨馳詣宗廟景慕宮奉審摘奸以來
정조 20년
承旨前望單子入之李勉就落點
정조 20년
注書柳遠嗚病代以曺錫中爲假注書
정조 20년
李海愚以壯勇營訓鍊都監禁衛營御營廳言啓曰四營校卒自明日竝令出城行獵事草記批旨內虎走城外爰得其所何異於薄伐玁狁至于太原乎且況當寒行獵其弊甚於猛獸卽爲撤獵時送若干善放軍俾絶跳踉之習在於卿等號令之如何矣事命下矣出獵軍等使之卽爲撤還而四營各定善放軍五名時送行獵期於捉得切勿貽弊民間事亦爲嚴飭之意敢啓傳曰知道
정조 20년
丙辰十一月十四日辰時上御便殿軍士房承旨入侍時同副承旨李海愚記事官柳遠鳴記事官金景煥記注官金良倜以次進伏訖上曰各陵秋奉審時何陵寢未及奉審乎海愚曰臣未能詳知矣上曰詳問於該房書入可也上曰右副承旨今日何不仕進云耶海愚曰聞有實病矣命退承史以次退出
정조 20년
行都承旨黃昇源坐行左承旨李祖承差祭右承旨申耆坐左副承旨李勉兢坐右副承旨李羽晉坐直同副承旨李海愚坐直注書柳遠鳴病一員未差假注書曺錫中仕直李弘謙仕事變假注書洪致榮仕
정조 20년
藥房提調金載瓚副提調黃昇源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 20년
李海愚啓曰備邊司郞廳來言今日賓廳日次而國忌齋戒相値不得來會云矣敢啓傳曰知道
정조 20년
傳于申耆曰禮房承旨馳詣永禧殿奉審摘奸以來仍以受香承旨進去
정조 20년
傳于李羽晉曰右副承旨入侍
정조 20년
以校理朴載淳副校理朴鍾淳牌不進罷職傳旨傳于申耆曰只推
정조 20년
傳于申耆曰館中方有考準之役衆所共知實故及在外人許遞前望單子入之待下批牌招入直
정조 20년
玉堂前望單子入之應敎趙弘鎭副應敎尹序東校理宋翼孝李貞運副修撰尹益烈落點
정조 20년
以校理宋翼孝副校理李貞運牌不進罷職傳旨傳于申耆曰許遞前望單子入之待下批牌招
정조 20년
玉堂前望單子入之校理尹悌東副校理韓用鐸落點
정조 20년
黃昇源以吏曹言啓曰校書館校理丁俔祖受由過限未上來依例改差何如傳曰允
정조 20년
李羽晉以賑恤廳言啓曰西部蓮池洞契任掌朴成得今月十四日本洞路傍得一歲遺棄男兒同里居良女張召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道日寒若此嚴飭着意搜訪俾有實效可也
정조 20년
李海愚以壯勇營言啓曰卽接懿陵參奉牒報則本營山行軍等逐虎驅入於局內石窟之中而不敢輕發砲聲未能獲捉云矣別定將校多率善放軍出往獵捉何如傳曰允
정조 20년
李海愚以壯勇營言啓曰本營牙兵等私獵於北嶽近處矣小豹一頭捉得封進而捉虎軍姓名別單書入之意敢啓傳曰知道
정조 20년
丙辰十一月十五日辰時上御重熙堂來待諸臣入侍時右承旨申耆假注書曺錫中記事官金景煥記注官金良倜二直提學李晩秀檢校待敎沈象奎徐有榘校理洪秀晩副修撰鄭東幹以次進伏訖上曰書傳懸吐事玉堂盡爲之耶秀晩曰未及盡爲之矣上曰庚子年使玉堂懸吐經書謂之庚子較正件而甚多錯誤此件則使戶判造送一櫃子藏之非特敎則使勿出見今番新件經書諸玉堂合番懸吐一人每一輪見俾各詳審可也弘文館志經書懸吐玉堂爲之諸玉堂知之耶秀晩曰未及見之矣上曰內閣懸吐亦依昨日下敎爲之而黃基天金熙朝金履喬使之入來同爲之可也仍命書傳敎曰凡有御覽冊懸吐之命玉堂齊會具公服相對較準卽館中故事此規廢却不知有故事者久矣年前使之修明僅於科場行用御覽件用此規後復抛置近因夜長課誦經書考閱諺讀內閣玉堂所在懸吐本多有相左名以稽古之地固陋若此豈不爲貽笑之一端此後御覽冊懸吐玉堂齊進之例自當申明雖以內閣言之直閣以下齊進如或卷帙多而時任閣僚乏人原任直閣以下抄啓文臣中稟旨定幾員以爲眼同較正之地以此傳敎載之掌故俾各遵行仍命退諸臣以次退出
정조 20년
丙辰十一月十五日午時上御重熙堂右副承旨入侍時右副承旨李羽晉假注書李弘謙記事官金景煥記注官金良倜以次進伏訖上曰畿伯如已入來與之偕入可也賤臣承命出與京畿監司李冕膺偕入進前上曰鄕軍接濟條屯租作錢便否與廣留相議停當可也冕膺曰向因陵園幸行之有命道路橋梁皆已修治今雖停止至於橋梁則不但爲來頭幸行時豫備且爲行旅往來之地不可旣修旋撤且道路則方當下雪之時使沿路田民隨卽掃除爲宜矣上曰橋梁之仍置卿言好矣而若掃雪一款亦是役民略給療飢之資俾不貽弊可也冕膺曰田夫各掃其田傍之雪自是渠應行之事且不待多積而這這掃治則亦爲渠省力之方矣上曰掃雪與否與華留相議依華留擧行爲之可也上曰左副承旨入侍出榻敎賤臣承命出傳與左副承旨李勉兢偕入進前上曰承旨以河西致祭事進去而幾日往還乎勉兢曰初六日致祭初七日還發往還殆過一望矣上曰參班儒生幾何勉兢曰以日子之急未及齊會不過近二百矣上曰今年年事沿路何如勉兢曰海邊四邑些有不足底意而其外則到處均爲大熟矣上曰諸道捧糴最是民瘼而應捧而未捧卽舊還也當捧而因朝令分槪卽停退也而停退與舊還初不區別者豈成說乎京畿亦有停退條而與舊還混捧否乎冕膺曰停退與舊還今始分槪矣上曰承旨以舊還區別與否問于備局以奏可也命書傳敎曰經書懸吐時齊會較準之式才有下敎而卷帙浩多則猶必有疎漏處明經文臣中能講者幾人看冊數量宜抄啓使之對準又或館學居齋幼學中能講者招來更爲對準事一體定式而竝臨時稟旨爲之事令內閣知悉仍命退諸臣以次退出
정조 20년
行都承旨黃昇源坐行左承旨李祖承坐右承旨申耆病左副承旨李勉兢病右副承旨李羽晉坐直同副承旨李海愚坐直注書柳遠鳴病一員未差假注書曺錫中仕李弘謙仕直事變假注書洪致榮仕
정조 20년
李海愚啓曰大司憲宋煥箕執義申禹相掌令李益恢持平金壽祖鄭宗魯在外掌令一員未差監察茶時之意敢啓傳曰知道
정조 20년
黃昇源啓曰右承旨申耆左副承旨李勉兢今日不爲仕進竝卽牌招何如傳曰待開門牌招
정조 20년
黃昇源啓曰藥房提調金載瓚爲承候來待矣傳曰入侍
정조 20년
黃昇源啓曰時原任閣臣爲承候來待矣傳曰入侍
정조 20년
李羽晉啓曰抄啓文臣親試明日爲之事命下矣處所以何處爲之乎敢稟傳曰便殿爲之
정조 20년
傳于李祖承曰抄啓文臣親試明日爲之課講兼行試官中陞試進去者設場後入來
정조 20년
李祖承啓曰明日抄啓文臣課講何承旨進去乎敢稟傳曰左副承旨進去
정조 20년
兵曹口傳政事副司果趙觀鎭
정조 20년
以副校理韓用鐸牌不進罷職傳旨傳于李海愚曰只推更爲牌招
정조 20년
以副校理韓用鐸牌不進罷職傳旨傳于李海愚曰許遞前望單子入之
정조 20년
玉堂前望單子入之副校理沈興永落點
정조 20년
以京畿監司李冕膺狀啓顯隆園冬至祭官差定事傳于李海愚曰獻官以留守進去大祝則檢校待敎沈象奎進去祭物陪進日大祝受香之意分付亦爲下諭留守
정조 20년
傳于黃昇源曰昨過聖后忌辰而豐陵本宅近無從官之人豐恩事後乃弟趙時溥之朔望問安洪奉朝賀力請於筵中特許付銜則無故之時豈可無官前府使趙觀鎭罪名蕩滌令該曹口傳付軍職以爲出入於候班之地國典文衡文集難於自辦印出之家許令芸閣印給況豐陵以元舅元勳身經元戎位亞元輔其體貌之自別果何如擬與翼靖年譜印頒而以其編帙之簡略鶴巖集秋間淨書先欲入印印役畢後遣承旨致祭於豐陵府院君家因此思之春間金忠靖趙忠孝兩相嗣孫之祿仕意在世宥則該曹之至今不爲擧行極涉未安更加嚴飭先以司果各一窠作永付之祿事分付又思之前僉知趙來鎭年過七十尙今生存云再昨年收用之後更不檢擬敦寧都正加設單付下諭道臣以筋力如可强使之起送否則狀聞綏吉園忌辰又過矣李長玉李良玉之後仕籍無人贈贊成家後孫令兵判口傳加設擬入於參下當窠事分付
정조 20년
李海愚以兵曹言啓曰贈贊成家後孫口傳加設擬入於參下當窠事命下矣故府使李長玉子大壽卽爲招來見之則年今十七歲而非但姑未加冠且其貌儀未成待其長成調用何如傳曰允
정조 20년
李海愚以二所巡廳言啓曰去夜四更一點量犯夜人別監盧舜喆金商裕等執捉何以爲之敢啓傳曰過齋後令兵判決棍飭禁之下不能嚴飭之司謁及首隷亦令兵曹過齋後決棍五度可也
정조 20년
李海愚以壯勇營訓鍊都監禁衛營御營廳言啓曰各定善放軍五名出送城外行獵矣今日北岳後兄弟峯近處中虎一頭捉得封進而捉虎將御營廳敎鍊官吳載憲禁衛營敎鍊官金龍弼各木三疋三升二疋先殺砲手御營軍孫漢佑木三疋布二疋再殺砲手禁衛軍金福世三殺砲手御營軍韓得良各木二疋布二疋自各其營依例施賞之意敢啓傳曰知道賞格內下依例分給可也
정조 20년
李海愚以壯勇營言啓曰本營牙兵等行獵於懿陵近處矣小虎一頭捉得封進捉虎將卒姓名別單書入而捉虎連三次則將領陞資事曾有定式矣今此敎鍊官異景基捉得連三頭論賞一款令該曹考例稟處何如傳曰允
정조 20년
李海愚以禁衛營言啓曰本營千摠閔致協身病甚重勢難察任改差何如傳曰允
정조 20년
丙辰十一月十六日辰時上御誠正閣時原任閣臣承候入侍時行都承旨黃昇源右副承旨李羽晉假注書曺錫中李弘謙記事官金景煥記注官金良倜時原任閣臣鄭民始沈煥之金載瓚徐龍輔鄭大容李晩秀金祖淳李始源沈象奎徐有榘李存秀以次進伏訖載瓚曰連日淸齋聖體若何上曰一樣矣載瓚曰王大妃殿氣候何如上曰一樣矣載瓚曰惠慶宮氣候何如上曰近有感候矣今日差復矣載瓚曰醫官待令入診何如上曰置之可也敎民始曰儀軌看準乎民始曰二年條看之而全篇皆是節目儀注有異他冊凡例冊樣之成似未易矣上曰此姑無頭緖而然不可不略加陶洗然後可爲儀軌貌樣矣上敎昇源曰上樑文幾成篇乎昇源曰景龍觀解題姑未詳知故未及構出矣上曰此是唐太宗之宮名也題意當詳考以示之矣又敎曰福內堂上樑文亦令禮判製進而其題之解禮判亦果知之否乎此意問于禮判可也仍命退諸臣以次退出
정조 20년
丙辰十一月十六日午時上御便殿同副承旨入侍時同副承旨李海愚假注書李弘謙記事官金景煥記注官金良倜直提學李晩秀以次進伏訖上敎晩秀曰明日陞補爲之乎晩秀曰將爲之矣上曰漢史列傳中選其最好當成一部卷秩須自監印所從速印出可也仍命退諸臣以次退出
정조 20년
行都承旨黃昇源坐直行左承旨洪義榮牌不進行右承旨李祖承坐左副承旨申耆坐直右副承旨李羽晉坐同副承旨蔡弘遠牌不進注書柳遠鳴病一員未差假注書曺錫中仕李弘謙仕直事變假注書洪致榮仕
정조 20년
李祖承以都摠府言啓曰今日入直內三廳武兼禁軍及軍兵等中日習射請出標信傳曰丈雪載塗中日置之可也
정조 20년
黃昇源啓曰來二十一日朝參日次矣敢稟傳曰停
정조 20년
申耆啓曰來二十一日輪對日次矣敢稟傳曰當次人受點後日次待令
정조 20년
李祖承啓曰御營廳將官來言今日本營軍兵日次私習云矣敢啓傳曰後日次爲之
정조 20년
李羽晉啓曰大司憲宋煥箕執義申禹相掌令李益恢持平金壽祖鄭宗魯在外掌令一員未差監察茶時之意敢啓傳曰知道
정조 20년
傳于申耆曰新舊選抄啓文臣三月朔親試及試射明日爲之
정조 20년
申耆啓曰新舊選抄啓文臣三月朔親試及試射明日爲之事命下矣處所以何處爲之乎敢稟傳曰春塘臺爲之
정조 20년
以左副承旨李勉兢牌不進罷職傳旨傳于李祖承曰許遞今日草記批答丈雪誤書云當該承旨亦爲遞差與許遞之代前望單子入之待下批牌招察任
정조 20년
兵曹口傳政事副護軍李勉兢
정조 20년
承旨前望單子入之洪義榮蔡弘遠落點
정조 20년
以行左承旨洪義榮牌不進推考傳旨傳于黃昇源曰更爲牌招
정조 20년
以同副承旨蔡弘遠牌不進罷職傳旨傳于李祖承曰只推更爲牌招
정조 20년
以大司諫金翰東司諫李顯默掌令李貞運牌不進罷職傳旨傳于李羽晉曰只推
정조 20년
以咸鏡監司趙尙鎭狀啓薦新及朔膳生靑魚生瓜魚節序差早不得一時封進惶恐待罪事傳于黃昇源曰勿待罪事回諭
정조 20년
申耆以弘文館言啓曰副校理沈興永時在京畿廣州地經筵入番事緊請斯速乘馹上來事下諭答曰依啓
정조 20년
申耆以禮曹言啓曰冬至臘日中當於南殿享祀親行令禮曹臨時稟旨事命下矣今二十三日永禧殿冬至祭親行何以爲之乎敢稟傳曰以親享爲之
정조 20년
黃昇源以戶曹言啓曰因京畿監司李冕膺狀啓庚辰年溫宮幸行時隨駕擧行各色校吏中時居部內者七十以上二人各米三斗六十以下八人各米二斗依該道例頒給而其中振威將校金萬成還爲下去于振威縣云自本邑依例施賞事分付該道道臣之意敢啓傳曰知道
정조 20년
李祖承以兵曹言啓曰今十一月二十二日大駕詣永禧殿齋宿二十三日冬至祭親行時何營軍兵隨駕何營軍兵留陣禁軍馬步軍以幾番幾哨磨鍊而禁衛營鄕軍停番矣餘軍留營何以爲之乎敢稟傳曰訓局步軍十五哨馬軍五哨禁將率訓局標下軍都領隨駕禁衛騎士二番御營鄕軍三哨訓將率御營標下都領留陣倭槍手扈衛軍官有廳軍置之禁軍五番隨駕可也
정조 20년
李祖承以兵曹言啓曰御營廳哨官禁軍遞兒窠今方有闕矣依節目禁軍別將與該營中軍眼同試取以其居首者塡差之意敢啓傳曰知道
정조 20년
李祖承以壯勇營言啓曰懿陵局內昨日捉虎後更無虎跡云本營行獵將卒今姑撤還何如傳曰允
정조 20년
抄啓文臣去七月朔親試書題秦風如秋聲朝氣賦土缶坎兮櫟社先覇冬而嗚之賓東嵎而遠圖挹西顥而爽籟風瀏瀏而乃如謂此詩者其知洵旣猛而且銳故引此而證彼中十三而有秦聲氣雄於天下地則是於按周樂亦云於能夏風西來而肅然激靡靡之衰氣其詩爲也可觀比諸物則焉如時維秋而日朝蓋厥象之奮厲三庚殿而爽颷一鼓盈而初曦暾將出兮響振勢方生而疇抗從葩什而敻溯秦以之而亦鳴風正委於蔓草時又曖其夕陽金鶉楊其曙輝寶鷄爲之高唱阜駟鳴於朔吹板屋納於朝爽蒼涼景於露葭覽八州兮有餘菀壯志而欲攄赴迅節而高馳秋爲序其屬西自昔然於颺聲跨車甲而尙義環汧雍而稜稜聲於秋而氣朝儘異體而同調何其雄於倡勇不亦銳於趨事新陽帶於凛秋正函谷之東開齊其大而陳細摠下風於栢翳風熙皥而縱遜俗强毅而爲美聲民謠而可採兆覇業而伊始後春王之正朔異晝惰之餘氣中風雅而變調別有象於閏位儀秋響之始厲驗朝旭之方啓斯以興而以比善言詩者乃蔽臣拜手而獻賦仰風人之遺旨親試榜賦二下一司僕正崔光泰二下副司正金處巖權晙三上權知副正字徐俊輔曺錫中三中權知副正字金熙洛黃基天副司果申絢副司正洪奭周副司果李勉昇權知副正字洪樂浚注書柳遠鳴權知副正字姜浚欽副司正金履載副司果金近淳三下權知副正字柳台佐李東萬儀仗庫郞廳具得魯前正郞金熙周權知副正字李英發草三下權知副正字宋冕載次上權知副正字洪命周
정조 20년
丙辰十一月十七日辰時上御便殿抄啓文臣親試課講入侍時行都承旨黃昇源右承旨申耆右副承旨李羽晉同副承旨李海愚假注書李弘謙記事官金景煥記注官金良倜以次進伏訖引儀唱親試試官以下入就位行四拜禮試官一提學鄭民始行大護軍金載瓚直提學李晩秀原任直閣李始源檢校待敎沈象奎徐有榘入就位行拜禮以次進伏訖上曰左副承旨李勉兢今日何不仕進乎耆曰聞有實病且情勢與李肇源無異故不得循例承牌矣上曰限數日調理後更爲仕進之意言及可也載瓚曰夜間聖體若何上曰一樣矣載瓚曰王大妃殿氣候何如上曰一樣矣載瓚曰惠慶宮感候何如上曰今日差愈矣上曰親試與課試幾朔條未及爲之乎晩秀曰親試課試竝餘在六朔條矣上命書賦題秦風如秋聲朝氣仍敎曰今年抄啓絶無劃優者蓋以一無合作故也今番則皆須得意製呈以爲多取劃數之地好矣又敎曰此題限午呈券後又爲出題今夕更各製進又明日當設親試與試射以此知悉可也仍命開講諸文臣以次進講訖命退諸臣退出
정조 20년
行都承旨黃昇源坐行左承旨洪義榮坐右承旨未差行左副承旨洪仁浩坐右副承旨李羽晋坐直同副承旨金啓洛坐直注書柳遠鳴病一員未差假注書尹命烈仕直李弘謙仕事變假注書洪致榮仕
정조 20년
李羽晋啓曰大司憲宋煥箕執義申禹相掌令李益恢持平金壽祖鄭宗魯在外掌令一員未差監察茶時之意敢啓傳曰知道
정조 20년
傳于金啓洛曰前假注書尹命烈仍察上注書之任
정조 20년
傳于李羽晋曰左副承旨同副承旨許遞前望單子入之待下批牌招察任
정조 20년
承旨前望單子入之洪仁浩金啓洛落點
정조 20년
兵曹口傳政事護軍李書九副護軍李肇源竝單付
정조 20년
以漢城左尹尹弘烈初度呈辭傳于黃昇源曰老病之人難責詞訟劇務許遞其代政官牌招開政差出待下批牌招察任
정조 20년
以吏曹參議韓用龜牌不進罷職傳旨傳于黃昇源曰只推更爲牌招
정조 20년
黃昇源啓曰吏曹判書沈煥之疏批已下卽爲牌招開政何如傳曰允
정조 20년
傳于洪仁浩曰右承旨許遞前望單子入之待下批牌招察任
정조 20년
兵曹口傳政事以李潤集爲訓鍊正
정조 20년
吏曹口傳政事監察李秉德訓鍊主簿申惠周相換
정조 20년
金啓洛啓曰明日冬至望闕禮習儀兩司當爲進參諫院則除在外疏批未下外未肅拜呈告人員竝待開門牌招憲府則大司憲宋煥箕執義申禹相掌令李益恢持平金壽祖鄭宗魯在外掌令一員未差無進參之員未差之代政官牌招開敢差出待下批待開門牌招以爲進參之地何如傳曰允
정조 20년
傳于李羽晋曰明日望闕禮習儀時原任大臣自可押班再明日次對進定於明日而日出後來會
정조 20년
黃昇源以吏曹言啓曰今十月初七日傳曰名以宣召使之起送仍又除官而又使渠狼狽而歸則未及赴召者將視此爲戒猶恐遁跡之不暇此後擧措倍加勤勵命令可信才俊可致當有別般留意之道而諸道之中未及上來者分付各該道臣斯速上來身不在旌招之列有召不膺而一味逡巡之計者豈可曰處義之得宜乎國體所在不可仍置後勿如是之意令該曹嚴飭湖西嶺南道臣事命下矣依傳敎發關嚴飭於忠淸慶尙兩道矣卽接慶尙監司李泰永移文則以爲安東居生員李楨國積年風痺近添背瘇當寒發程實無其望禮安居生員金台翼素抱疾病尙今未復萬無蠢動之勢星州居幼學鄭煒屢蒙恩召方謀竭蹶趨命而久病餘症終未快蘇實難自力云矣敢啓傳曰非其招不往鄒書揭訓而非其任效尤反乖鄒書辭受之義朝廷之爲朝廷卽體統也前此付軍職畿儒二人之至今不知去處殆若以抄選自居駭然甚矣早欲處分而未果鄕外宣召之人亦焉敢效尤乎大抵山林之抄選亦有層節或以蔭路授者或以白徒薦者而三卿齊會諸堂會同議于賓廳列名書入啓而得允然後始付經筵官如此之人固可以有召不應外此雖筮仕之一命不敢違傲況軍銜乎又況無職名乎有軍銜不爲上來人令該府拿問處之其餘儒生嚴飭各該道俾令俟病間上送更無敢以不爲上來等語狀聞或牒報雖以卿曺言之看作應然道臣不爲問備當者不卽請勘此等處紀綱之隳損誠亦非細卿等亦爲推考且以政院言之號令百司百司之官納拜於六仙之列非爲榮其身所以尊啓板則如此草記默無一言皁白循例捧入致煩不緊酬應當該承旨推考可也
정조 20년
洪仁浩以禮曹言啓曰卽接平安監司朴宗甲移文則宣川府使趙𡹘牒呈內故忠臣鄭奇男本府義烈祠追配時致祭祗受日子以來十二月十三日推擇云祭文令藝文館撰出祭物及執事官令本道差定進排而本曹郞廳正日臨時受香祝進去以爲致祭之地何如傳曰允
정조 20년
李羽晋以兵曹言啓曰昨因二所巡廳草記去夜四更量犯夜人別監盧舜喆金商裕執捉事傳曰過齋後令兵判決棍飭禁之下不能嚴飭之司謁及首隷亦令兵曹過齋後決棍五度可也事命下矣被捉掖隷盧舜喆金商裕各決棍十度當該司謁張光益司鑰姜大輝首隷池養謙馬繼祥各決棍五度之意敢啓傳曰知道
정조 20년
兵曹啓目壯勇營敎鍊官異景基捉虎連三次似當依他例施以加資之典是白乎矣係于恩典自下不敢擅便上裁何如判付啓陵寢近處連捉三頭虎然後始爲賞加則此啓目自在勿施之中更考前例指一草記爲良如敎
정조 20년
李羽晋以兵曹言啓曰纔因壯勇營草記敎鍊官異景基捉虎連三次依他例加資事本曹覆啓判付內陵寢近處連捉三頭虎然後始爲賞加則此啓目自在勿施之中更考前例指一草記事命下矣更考前例則陵寢近處各軍門將校捉虎三頭者始許加資而今此異景基之初再次所捉形止未及詳探只憑本營草記遽然請賞臣之矇然不察之罪萬萬悚懍而異景基初次則捉得於漢北門外再次則捉得於北嶽後麓三次則始捉於懿陵近處云依法典自本營米布題給何如傳曰允弓箭例給之賞內下分付於該營可也
정조 20년
李羽晋以訓鍊都監言啓曰本局從事官李壽彬身病甚重勢難察任改差何如傳曰允
정조 20년
洪義榮以賑恤廳言啓曰中部典醫監洞契任掌李二丁今月十六日本洞路傍得一歲遺棄女兒同里居良女金召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 20년
吏曹判書沈煥之疏曰伏以天官長席臣豈敢冒居而若固有之哉曩在摛文陪扈之辰乃叨前望特點之恩事會所迫張皇膺命于今追想背有愧汗矣況臣衰病已痼神思盡銷對人則錯認姓名臨文則枉看字劃政望注擬循格排次亦無可論而且値大政之月銓曹所關蓋多簿書課程不容一日之暫瘝而臣閑戶擁痾以至武列之衣冠及門而回徨鄕邑之文班抱刺而趑趄似此苟簡實爲淸朝薦紳之所羞也堂堂銓衡之地寧或任其虛縻而莫之改乎又況臣於內閣一提學鄭民始承牌拜命之際以該郞之不親傳官敎至煩本閣請推之啓夫爲長官而不能提飭郞吏臣安得辭其責也反省瞿然無以自恕則由前由後國之重任不可堪而猶復爲蹲冒之計乎伏乞聖慈特諒臣衰朽之難强情志之可憫亟許鐫遞臣所帶天官之任以肅銓地以安賤分千萬幸甚臣無任云云答曰省疏具悉卿其勿辭行公
정조 20년
黃海監司金勉柱疏曰伏以臣自被新命惶隘之忱歷日靡措昨陳短章冀降曲遂之恩及承聖批未蒙體諒臣於是惶懍憫蹙益不知措躬之所也顧臣當遞之端固非一二數而資材駑下萬不堪承猶屬細故向來堂疏所陳實係矯弊靖俗之大關頭處以臣愚迷亦嘗欽誦歎服曰有是哉言乎眞個先獲我也夫如是而後爲邇密之臣者可以有辭於淸明之世矣每與僚儕誦說而銘佩矣今乃耽榮冒恩晏然出膺則是不但大壞廉防實爲自欺其心之歸臣雖無似亦知愧恥何敢以恩批之靳許而冒沒趨承乎藩任一步鐵壁千重百爾思量萬無轉動之望玆敢不避猥越之誅披瀝血悃再瀆崇嚴伏乞聖慈俯察臣情之非出飾讓深軫虛銜之不可久縻亟許遞免仍治臣逋慢之罪以肅朝綱以安微分不勝幸甚臣無任云云省疏具悉卿其勿辭斯速赴任
정조 20년
丙辰十一月十八日辰時上詣春塘臺抄啓文臣親試及試射入侍時行都承旨黃昇源行左承旨洪義榮右承旨李祖承行左副承旨洪仁浩右副承旨李羽晉同副承旨金啓洛假注書尹命烈李弘謙記事官金景煥記注官金良倜親試試官提學一鄭民始二提學沈煥之原任直閣金祖淳檢校待敎沈象奎徐有榘試射試官戶曹判書李時秀原任直提學徐龍輔行護軍李益運洪仁浩副護軍李勉兢李相璜李肇源李翼晉申鳳朝以次侍立上御平戎服乘輿出由明光門靑陽門降輿乘座引儀唱試官以下就位行四拜禮試官以下行四拜禮訖上曰待敎中當赴試者有以試官受點卽令頉下使之赴試可也命書策題仍敎曰日寒如此各詣私次限明日門限前製呈而今日兼設試射應射人中若有不能開弦者皆書自不使自不者謄出策題退出後使試射人各其均謄可也仍命試射諸文臣以次應射上曰二直提學入來乎今日陞補設場後卽爲入來之意言及可也賤臣承命出傳上曰諸承旨持公事入侍諸承旨讀奏各房公事命書判付訖上曰下直守令入侍出榻敎又命書榻敎曰濟用主簿金直休入侍賤臣承命出傳與東萊府使鄭尙愚濟用主簿金直休偕入進前上敎尙愚曰何日當下去乎尙愚曰今日欲爲辭朝矣上曰到任當在何間乎尙愚曰下去路欲爲歷入臣兄任所數日遲留到任似在來初矣上敎直休曰爾爲先正幾代孫乎直休曰九代孫也上曰先正之陞配文廟實屢百年未遑之典而待今克擧予亦與有幸焉在汝子孫之心尤當如何又敎曰致祭時儒生參班不過數百云何其小也直休曰自禮曹未及知委故日子未能豫知先正臣子孫多至二百四十餘人而亦不能一齊趁參矣上曰先正文集多有闕略原本若更爲剞劂則好矣而尙患散逸爾之家中或有見在否直休曰別集三卷在前縣監黃胤錫家矣上曰推來也又敎曰聞先正子孫入日本時文集遺置故本藁則在日本云果然否直休曰臣九代祖之長孫十二歲時入去倭國文蹟皆隨入而其後文集始爲刊行卽今見在文集似非本藁矣命退尙愚直休退出上曰抄啓文臣六矢以上人外皆先退也命書榻敎曰今日試射時矢數執鼓官訓鍊正李石求病未進參改差其代令該曹口傳差出使之先擧行後謝恩襲謬不卽草記變通之當該堂上推考此後該房察飭又命書榻敎曰監察李秉德令該曹口傳相換行大司成李晩秀曰歲色漸暮陞試合製當於限內磨勘而四學冬等學製尙未試取學敎授令政院稟旨牌招不多日內設行爲宜臣適登筵敢此仰達矣上曰使之再明日設行可也出擧條仍命退諸臣以次退出
정조 20년
行都承旨黃昇源病行左承旨洪義榮望闕禮習儀進行右承旨洪仁浩坐直左副承旨李羽晉坐直右副承旨金啓洛坐同副承旨未差注書柳遠鳴病一員未差假注書尹命烈仕直李毅采仕事變假注書洪致榮仕
정조 20년
洪義榮啓曰明日經筵取稟傳曰停
정조 20년
李羽晉啓曰御營廳將官來言今日本廳軍兵日次私習云矣敢啓傳曰知道
정조 20년
洪義榮啓曰今日冬至望闕禮習儀兩司當爲進參而憲府則監察代行矣諫院雖無進參之員仍爲行禮之意敢啓傳曰知道
정조 20년
洪義榮啓曰臣義榮冬至望闕禮習儀進去下直之意敢啓傳曰知道
정조 20년
備忘記東萊府使鄭尙愚下直長弓一張長箭一部片箭一部筒兒一個賜給
정조 20년
傳于李羽晉曰大臣備局堂上引見
정조 20년
李弘謙汰去代李毅采爲假注書
정조 20년
傳于金啓洛曰右副承旨入侍
정조 20년
洪仁浩啓曰吏曹判書沈煥之牌不進推考傳旨今方捧入而開政命下之後如是違牌不卽承膺事甚未安更卽牌招何如傳曰允
정조 20년
洪仁浩啓曰吏曹判書沈煥之牌不進參議韓用龜再牌不進推考傳旨及罷職傳旨今方捧入而開政命下之後如是違牌事甚未安判書沈煥之更卽牌招何如傳曰允
정조 20년
承旨前望單子入之李相璜落點
정조 20년
洪仁浩啓曰今二十三日永禧殿冬至祭親祭祭文當爲製進藝文提學具庠待開門牌招以爲製進之地何如傳曰允